5000 ಜನಸಂಖ್ಯೆ,7 ತಿಂಗಳು, 11 ಬಾಲ್ಯವಿವಾಹ: ಕರುನಾಡಿನ ʼಈ ಗ್ರಾಮʼದ ಕಥೆವೇನು ಗೊತ್ತಾ? ಮಂಡ್ಯ: ದೇಶದಲ್ಲಿನ ಜನರಿಗೆ ಅದೆಷ್ಟೋ ಜಾಗೃತಿ ಮೂಡಿಸಿದ್ರು ಬಾಲ್ಯ ವಿವಾಹ ಪ್ರಕರಣಗಳಿಗೆ ಮಾತ್ರ ಕಡಿವಾಣ ಬೀಳ್ತಿಲ್ಲ. ಅದ್ರಲ್ಲೂ ಮಂಡ್ಯ ಜಿಲ್ಲೆಯಲ್ಲಿ ಹೆಚ್ಚೆಚ್ಚು ಪ್ರಕರಣಗಳು ದಾಖಲಾಗ್ತಿವೆ. ತಾಲೂಕಿನ ಬೇಬಿ ಗ್ರಾಮ ಪಂಚಾಯಿತಿ ಒಂದರಲ್ಲೇ ಕಳೆದ 7 ತಿಂಗಳಲ್ಲಿ 11 ಬಾಲ್ಯ ವಿವಾಹ ಪ್ರಕರಣಗಳು ಬೆಳಕಿಗೆ ಬಂದಿವೆ. ಅಂದ್ಹಾಗೆ, ಈ ಬೇಬಿ ಗ್ರಾಮ ಪಂಚಾಯಿತಿ 8 ಗ್ರಾಮಗಳನ್ನ ಒಳಗೊಂಡಿದ್ದು, 5000ಕ್ಕೂ ಹೆಚ್ಚು ಜನರಿದ್ದಾರೆ. ವಿಷ್ಯ ಎನಂದ್ರೆ, ಏಪ್ರಿಲ್ ತಿಂಗಳಿನಿಂದ ನವೆಂಬರ್ವರೆಗೆ ಇಲ್ಲಿ 8 ಬಾಲ್ಯ ವಿವಾಹಗಳು ನಡೆದಿದ್ರೆ, ವಿವಾಹ ನಿಶ್ಚಿತಾರ್ಥವಾಗಿದ್ದ 3 ಪ್ರಕರಣಗಳನ್ನ ತಡೆಹಿಡಿಯಲಾಗಿದೆ. ಇದಷ್ಟೇ ಅಲ್ಲ ಈ ಪಂಚಾಯಿತಿ ವ್ಯಾಪ್ತಿಯಲ್ಲಿ ಬಾಲ್ಯ ವಿವಾಹಿತರು ಹೆಚ್ಚಿನ ಸಂಖ್ಯೆಯಲ್ಲಿದ್ದಾರೆ ಎನ್ನಲಾಗಿದೆ. ಅಸಲಿಗೆ, 15 ರಿಂದ 16 ವರ್ಷ ವಯಸ್ಸಿನ ಹೆಣ್ಣು ಮಕ್ಕಳನ್ನ ಬಲವಂತವಾಗಿ ಬಾಳೇನಹಳ್ಳಿಯ ಬಳಿ ನಿರ್ಜನ ಪ್ರದೇಶದಲ್ಲಿರುವ ಶ್ರೀ ಮಹದೇಶ್ವರ ದೇವಸ್ಥಾನದ ಬಳಿ ಯಾರಿಗೂ ತಿಳಿಯದಂತೆ ಮದುವೆ ಮಾಡಿಸಲಾಗ್ತಿದೆ ಎಂದು ಹೇಳಲಾಗ್ತಿದೆ.